CELEX: C2007/056/23
Language: fi
Date: 2007-03-10 00:00:00
Title: Asia C-498/06: Ennakkoratkaisupyyntö, jonka Juzgado de lo Social Único de Algeciras (Espanja) on esittänyt 7.12.2006 — Maira María Robledillo Núñez v. Fondo de Garantía Salarial (Fogasa)

10.3.2007   
            
            
               FI
            
            
               Euroopan unionin virallinen lehti
            
            
               C 56/13
            
         Ennakkoratkaisupyyntö, jonka Juzgado de lo Social Único de Algeciras (Espanja) on esittänyt 7.12.2006 — Maira María Robledillo Núñez v. Fondo de Garantía Salarial (Fogasa)
   (Asia C-498/06)
   (2007/C 56/23)
   Oikeudenkäyntikieli: espanja
   Ennakkoratkaisua pyytänyt tuomioistuin
   Juzgado de lo Social Único de Algeciras
   Pääasian asianosaiset
   
      Kantaja: Maira María Robledillo Núñez
   
      Vastaaja: Fondo de Garantía Salarial (Fogasa)
   Ennakkoratkaisukysymykset
   Onko katsottava, että yleisen yhdenvertaisuusperiaatteen ja syrjintäkiellon periaatteen kannalta tarkastellen se erilainen kohtelu, joka perustuu Estatuto de los Trabajadoresin 33 §:n 2 momenttiin (sellaisena kuin se on tällä hetkellä voimassa ja oli voimassa välittömästi tätä ennen 14.6.2006 asti), ei ole objektiivisesti perusteltua ja että näin ollen on syytä katsoa, että muussa kuin tuomioistuimessa suoritetussa sovittelussa työntekijälle myönnetty irtisanomiskorvaus kuuluu työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun direktiivin 80/987/ETY (1) (sellaisena kuin se on muutettuna 23.9.2002 annetulla Euroopan parlamentin ja neuvoston direktiivillä 2002/74/EY (2)) soveltamisalaan, koska tämän lain 33 §:n 1 momentissa sallitaan tällaisen sovittelumenettelyn johtavan palkkaturvaviranomaisen maksuvastuuseen odotusajan (salario de tramitación) palkkasaatavista, jotka myös perustuvat kyseiseen irtisanomiseen?
   
      (1)  EYVL L 283, s. 23; EE 05/02, s. 219.
   
      (2)  EYVL L 270, s. 10.